c: text/html

text:
Hena na Ɔde Mo Som no Bae?
Yehowa Adansefo a wɔwɔ hɔ nnɛ no, wɔn som no fii ase bɛboro mfe 130 ni. Mfiase no, Bible asuafo kakraa bi a na wɔte Pittsburgh, Pennsylvania wɔ United States tɔɔ wɔn bo yɛɛ Bible mu nhwehwɛmu kɔɔ akyiri. Wɔde nneɛma a na asɔre ahorow kyerɛkyerɛ no totoo nea Bible kyerɛkyerɛ ankasa ho. Afei nea wosuae no, wofii ase de bi kɔɔ nhoma ne atesɛm nkrataa mu, na wɔde bi nso yɛɛ nhoma a wɔato din Ɔwɛn-Aban
Bible asuafo anokwafo yi mu biako ne ɔbarima bi a wɔfrɛ no Charles Taze Russell. Bible adesua a na wɔreyɛ no, Russell na na odi wɔn anim; ɔno ara nso na odii anim ma wɔyɛɛ Ɔwɛn-Aban no, nanso ɛnyɛ sɛ na wakɔfa ɔsom foforo aba. Saa bere no, na wɔfrɛ wɔn Bible Asuafo; nea na esi Russell ne wɔn a aka no ani so ne sɛ wɔbɛboa nkurɔfo ama wɔahu Yesu Kristo nkyerɛkyerɛ. Afei nso na wɔpɛ sɛ wodi Kristofo a wɔtenaa ase asomafo no bere so no anammɔn akyi. Yesu Kristo na ɔde Kristosom bae, enti yebu no sɛ ɔno na ɔde yɛn som no bae.

robotstxt: allowed

filter: keep


text:
NKYƐM A EDI KAN
NNWOM 1-41
Ɔtreneeni ne ɔdebɔneyɛfo
1Nhyira nka onipa a ontie nnebɔneyɛfo afotu, na onni nnebɔneyɛfo nneyɛe akyi, na onni wɔn a wodi fɛw nso akyi. 2 Na mmom, ɔde anigye di Awurade mmara so, na odwen ho awia ne anadwo nyinaa. 3 Ɔte sɛ nnua a enyin wɔ asuten ho, na ɛsow aba bere a ɛsɛ mu a ne nhaban no nguan. Odi nkonim wɔ biribiara a ɔyɛ mu.
4 Nanso nnebɔneyɛfo nte saa; wɔte sɛ ntɛtɛ a mframa bɔ gu. 5 Onyankopɔn bebu nnebɔneyɛfo fɔ, na wɔatew wɔn afi ne nkurɔfo ho. 6 Awurade kyerɛ atreneefo kwan, na ɔbɔ wɔn ho ban. Na nnebɔneyɛfo de, wɔrekɔ wɔn sɛe mu.